
HOTĂRÂREA NR. 241
Consiliul Local al Municipiului Craiova, întrunit în şedinţa ordinară din data de 30.10.2008;

Având în vedere raportul nr.148083/2008 întocmit de Direcţia Proiecte, Programe de Dezvoltare, Tehnică şi Investiţii prin care se propune aprobarea Studiului privind necesitatea, oportunitatea şi fundamentarea deciziei de concesionare a serviciilor de administrare a Incubatorului de afaceri Craiova şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  
          În conformitate cu prevederile Hotărârii Guvernului nr.71/2007 privind aprobarea Normelor de aplicare a prevederilor referitoare la atribuirea contractelor de concesiune de lucrări publice şi a contractelor de concesiune de servicii prevăzute de Ordonanţa de Urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii şi Hotărârii Guvernului nr.290/2006 pentru aprobarea Strategiei de stimulare a dezvoltării reţelei naţionale de incubatoare de afaceri;
          În temeiul art.36 alin.2 lit.b coroborat cu alin.4 lit.d şi e, art.45 alin.3, art.61 alin.2  din Legea nr.215/2001, republicată, privind administraţia publică locală; 

HOTĂRĂŞTE:

Art.1.Se aprobă Studiul privind necesitatea, oportunitatea şi fundamentarea deciziei de concesionare a serviciilor de administrare a Incubatorului de afaceri Craiova, prevăzut în anexa care face parte integrantă din prezenta hotărâre.
Art.2.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Proiecte, Programe de  Dezvoltare Tehnică şi Investiţii vor aduce la îndeplinire prevederile prezentei hotărâri.   

	     PREŞEDINTE DE ŞEDINŢĂ,
	CONTRASEMNEAZĂ,

	                          
	SECRETAR,

	            Alexandru GÎDĂR
	Nicoleta MIULESCU

